
80                                                  DR 31.7.2018                                                                         

 

 

Ini juga termasuk RM7 bilion faedah dan pokok hutang yang telah dibiayai oleh 
kerajaan bagi pihak 1MDB. 

 Satu Malaysia tidak tahu bahawa Kerajaan Malaysia telah mulai membayar RM7 
bilion sehingga hari ini bagi pihak 1MDB. Adakah Menteri-menteri Kabinet yang dahulu ini 
tahu tidak? Yang Berhormat Ayer Hitam tahu tidak? Yang Berhormat Rembau tahu tidak? 
Ketua Pembangkang tahu tidak? Do you know or not that we have paid RM7 billion? Tahu 
tidak? So, what? Okay. I rest my case. That means, apa yang disebut di sini, Kabinet tahu, 
termasuk Yang Berhormat Ayer Hitam tahu bahawa Kerajaan Malaysia bayar RM7 bilion bagi 
pihak 1MDB yang tidak langsung mampu membuat sebarang bayaran hutang. Bukankah ini 
satu penipuan kepada rakyat Malaysia?... [Disampuk] 

 Datuk Seri Ir. Dr. Wee Ka Siong [Ayer Hitam]: [Bangun] 

 Brig. Jen. Khairy Jamaluddin Abu Bakar [Rembau]: Saya... 

 Tuan Lim Guan Eng: Bila sebelum ini dinyatakan RM5 bilion sahaja yang dijamin 
oleh pihak Kerajaan Persekutuan dan bahawa Kerajaan Persekutuan yakin bahawa 1MDB 
adalah self-sustaining, boleh berdikari, boleh bayar mengikut dia punya urusan perniagaan 
sendiri tetapi sebenarnya mereka tidak bayar satu sen pun hutang dan terpaksa ditanggung 
oleh pihak Kerajaan Persekutuan.  

Sehingga hari ini, RM7 bilion sudah dibayar dan kita perlu bayar RM800 juta lebih 
untuk akhir tahun ini. Keseluruhannya hanya untuk 1MDB sahaja, Kerajaan Persekutuan 
terpaksa membayar RM50 bilion sehingga tahun 2039 dan saya rasa itu penipuan ini adalah 
sesuatu pengkhianatan kepada rakyat Malaysia. 

 Saya amat kesal tadi bila Yang Berhormat Ketua Pembangkang menyatakan beliau 
tahu. So, what? I beg to differ, Yang Berhormat. Saya rasa semasa itu sebagai Yang Amat 
Berhormat Timbalan Perdana Menteri haruslah memberitahu rakyat apakah kedudukan 
sebenarnya. Mengapa perlu sorok-sorok? Mengapa hanya sekarang?  

Bukan sahaja rakyat Malaysia tidak tahu, Ahli Parlimen Barisan Nasional, mereka 
pun cakap mereka tidak tahu. Sampai Yang Berhormat Bagan Serai pun sebut ini kali 
pertama mereka dengar, hanya bila tukar kerajaan. Kalau tidak tukar kerajaan, lagi teruk 
mungkin berlaku. Itulah perbezaan di antara Pakatan Harapan dan Barisan Nasional... 
[Tepuk]  

 Datuk Seri Ir. Dr. Wee Ka Siong [Ayer Hitam]: Terima kasih Yang Berhormat 
Bagan. Kita tenang mendengar apa penjelasan daripada Yang Berhormat tadi. Relaks. 
Relaks. Saya boleh hafal apa data yang Yang Berhormat bagi. Ini sama dengan apa yang 
telah diterbitkan oleh Bank Negara Malaysia.  

Pertama, iaitu hutang secara langsung RM686.6 bilion.  

Kedua, kontinjen liabiliti RM199.1 bilion.  

Ketiga, lease payment RM201.4 bilion. Itulah yang dijumlahkan menjadi RM1.087 
trilion sepertimana yang telah digunakan selama ini. 

■1700 

 Saya hendak bertanya Yang Berhormat. Satu, apakah pembentangan selama ini 
dua komponen contingent liability dengan lease payment disembunyikan? Kalau ia 
disembunyikan, saya setuju bahawa ada sesuatu yang tidak kena. Kalau itulah yang telah 
dibentangkan, maka ia adalah sesuatu yang telah kita hebahkan kepada public. Itu pertama.  

 Kedua, saya dapat jawapan daripada Yang Berhormat pada 23 Julai, tulis ini 
mengikut takrifan IMF iaitu hutang rasmi negara mengikut standard antarabangsa ialah 50.8 
peratus. Pertikaian sekarang ialah, adakah hutang kita RM1.087 trilion ataupun RM686 bilion 
mengikut standard antarabangsa yang digunakan oleh semua negara?  

 

 



Ini juga termasuk RM7 bilion faedah dan pokok hutang yang telah dibiayai oleh kerajaan bagi pihak 1MDB. Satu Malaysia tidak tahu bahawa Kerajaan Malaysia telah mulai membayar RM7 bilion sehingga hari ini bagi pihak 1MDB. Adakah Menteri-menteri Kabinet yang dahulu ini tahu tidak? Yang Berhormat Ayer Hitam tahu tidak? Yang Berhormat Rembau tahu tidak? Ketua Pembangkang tahu tidak? Do you know or not that we have paid RM7 billion? Tahu tidak? So, what? Okay. I rest my case. That means, apa yang disebut di sini, Kabinet tahu, termasuk Yang Berhormat Ayer Hitam tahu bahawa Kerajaan Malaysia bayar RM7 bilion bagi pihak 1MDB yang tidak langsung mampu membuat sebarang bayaran hutang. Bukankah ini satu penipuan kepada rakyat Malaysia?... [Disampuk]. Datuk Seri Ir. Dr. Wee Ka Siong [Ayer Hitam]: [Bangun]. Brig. Jen. Khairy Jamaluddin Abu Bakar [Rembau]: Saya... Tuan Lim Guan Eng: Bila sebelum ini dinyatakan RM5 bilion sahaja yang dijamin oleh pihak Kerajaan Persekutuan dan bahawa Kerajaan Persekutuan yakin bahawa 1MDB adalah self-sustaining, boleh berdikari, boleh bayar mengikut dia punya urusan perniagaan sendiri tetapi sebenarnya mereka tidak bayar satu sen pun hutang dan terpaksa ditanggung oleh pihak Kerajaan Persekutuan. Sehingga hari ini, RM7 bilion sudah dibayar dan kita perlu bayar RM800 juta lebih untuk akhir tahun ini. Keseluruhannya hanya untuk 1MDB sahaja, Kerajaan Persekutuan terpaksa membayar RM50 bilion sehingga tahun 2039 dan saya rasa itu penipuan ini adalah sesuatu pengkhianatan kepada rakyat Malaysia. Saya amat kesal tadi bila Yang Berhormat Ketua Pembangkang menyatakan beliau tahu. So, what? I beg to differ, Yang Berhormat. Saya rasa semasa itu sebagai Yang Amat Berhormat Timbalan Perdana Menteri haruslah memberitahu rakyat apakah kedudukan sebenarnya. Mengapa perlu sorok-sorok? Mengapa hanya sekarang?. Bukan sahaja rakyat Malaysia tidak tahu, Ahli Parlimen Barisan Nasional, mereka pun cakap mereka tidak tahu. Sampai Yang Berhormat Bagan Serai pun sebut ini kali pertama mereka dengar, hanya bila tukar kerajaan. Kalau tidak tukar kerajaan, lagi teruk mungkin berlaku. Itulah perbezaan di antara Pakatan Harapan dan Barisan Nasional... [Tepuk]. Datuk Seri Ir. Dr. Wee Ka Siong [Ayer Hitam]: Terima kasih Yang Berhormat Bagan. Kita tenang mendengar apa penjelasan daripada Yang Berhormat tadi. Relaks. Relaks. Saya boleh hafal apa data yang Yang Berhormat bagi. Ini sama dengan apa yang telah diterbitkan oleh Bank Negara Malaysia. Pertama, iaitu hutang secara langsung RM686.6 bilion. Kedua, kontinjen liabiliti RM199.1 bilion. Ketiga, lease payment RM201.4 bilion. Itulah yang dijumlahkan menjadi RM1.087 trilion sepertimana yang telah digunakan selama ini. #1700. Saya hendak bertanya Yang Berhormat. Satu, apakah pembentangan selama ini dua komponen contingent liability dengan lease payment disembunyikan? Kalau ia disembunyikan, saya setuju bahawa ada sesuatu yang tidak kena. Kalau itulah yang telah dibentangkan, maka ia adalah sesuatu yang telah kita hebahkan kepada public. Itu pertama. Kedua, saya dapat jawapan daripada Yang Berhormat pada 23 Julai, tulis ini mengikut takrifan IMF iaitu hutang rasmi negara mengikut standard antarabangsa ialah 50.8 peratus. Pertikaian sekarang ialah, adakah hutang kita RM1.087 trilion ataupun RM686 bilion mengikut standard antarabangsa yang digunakan oleh semua negara?.